# John Carruthers Beattie

Sir John Carruthers Beattie (Waterbeck, 21 de novembre de 1866 - Ciutat del Cap, 10 de setembre de 1946) va ser un físic i matemàtic escocès que va treballar quasi tota la seva vida a Sud-àfrica.

## Vida i obra

Beattie va començar es seus estudis superiors el 1884 a Moray House, l'escola de formació del professorat d'Edimburg. Després va estudiar ciències a la universitat d'Edimburg en la qual es va graduar. De 1892 a 1896 va estudiar a Múnic, Viena, Berlín i Glasgow. El 1897 va obtenir el doctorat a la universitat d'Edimburg.
El 1897 va ser nomenat professor de física i matemàtiques aplicades del South African College de Ciutat del Cap (Sud-àfrica). El 1918, en convertir-se el college en la universitat de Ciutat del Cap, Beattie va ser el seu primer rector i vicecanceller fins a la seva jubilació el 1937.
Les seves despulles descansen al propi campus de la universitat, damunt del club de tennis.
Beattie, juntament amb el matemàtic també escocès de la universitat de Stellenbosch, van dur a terme entre els anys 1898 i 1906 mesures del camp magnètic d'un ampli territori del sud del continent africà, en el qual van instal·lar 405 estacions de mesura al sud del riu Zambezi. Els seus resultats van ser publicats el 1909 per la Royal Society en un volum titulat Report of a Magnetic Survey of South Africa, en el qual detalla amb precisió els instruments i mètodes emprats i analitza els resultats descobrint les anomalies magnètiques.
A partir de 1918, quan ja era rector de la nova universitat, Beattie va estar més interessat en la creació d'un sistema universitari sud-africà i va abandonar la recerca científica.

## Referències

* ↑ Crawford, 1948, p. 503.
* ↑ Crawford, 1948, p. 504.
* ↑ de Beer, 2015, p. 8.
* ↑ Grindley, 1947, p. 252.
* ↑ Plug, 2009, p. 11.
* ↑ de Beer i Stettler, 2015, p. 147 i ss.
* ↑ Ogg, 1947, p. 76.

## Bibliografia

* Crawford, Lawrence «Sir Carruthers Beattie, D.Sc., F.R.S.E., and his Scientific Work» (en anglès). Transactions of the Royal Society of South Africa, Vol. 31, Num. 5, 1948, pàg. 503-508. DOI: 10.1080/00359194809518964. ISSN: 0035-919X.
* de Beer, Johan. «The dawn of South African geophysics: Early geomagnetic observations and studies». A: Johan H de Beer (ed.). The History of Geophysics in Southern Africa (en anglès). Sun Press, 2015, p. 2-13. ISBN 978-1-920689-80-3.
* de Beer, Johan; Stettler, Edgar. «The Beattie Magnetic Anomalie». A: Johan H de Beer (ed.). The History of Geophysics in Southern Africa (en anglès). Sun Press, 2015, p. 147-155. ISBN 978-1-920689-80-3.
* Grindley, E.N. «The Earth's magnetic field in Southern Africa at the epoch, 1 juliol 1930» (en anglès). Philosopfical Transactions of the Royal Society, Vol. 240, Num. 818, 1947, pàg. 251-294. DOI: 10.1098/rsta.1947.0003. ISSN: 0080-4614.
* Kotzé, Pieter B. «Hermanus Magnetic Observatory: a historical perspective of geomagnetism in southern Africa» (en anglès). History of Geo- and Space Sciences, Vol. 9, Num. 2, 2018, pàg. 125-131. DOI: 10.5194/hgss-9-125-2018. ISSN: 2190-5010.
* Ogg, Alexander «Reminiscences of Sir Carruthers Beattie and Professor J. T. Morrison» (en anglès). Journal of Geophysical Research, Vol. 52, Num. 1, 1947, pàg. 76-76. DOI: 10.1029/TE052i001p00076. ISSN: 2156-2202.
* Plug, Cornelis «Southern African science in the year 1909 – 100n» (en anglès). South African Journal of Science, Vol. 105, Num. 1-2, 2009, pàg. 11-12. ISSN: 0038-2353.

## Enllaços externs

* O'Connor, John J.; Robertson, Edmund F. «John Carruthers Beattie» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* «Campus landmarks plot birth and growth of a university». University of Cape Town, 2004. [Consulta: 11 abril 2019]. (anglès)